Fukuoka masjidi

Fukuoka masjidi, rasmiy nomi – Fukuoka Masjid an-Nur Islom madaniyati markazi (), Yaponiyaning Fukuoka prefekturasi Fukuoka shahri Higashi-ku tumanida joylashgan masjid. 2009-yil 12-aprelda ochilgan boʻlib, Kyusyu orolidagi ilk masjid hisoblanadi. Prefekturadagi taxminan 1 000 nafar musulmonga xizmat qiladi.

 Umumiy maʼlumot 
Fukuoka masjidining birinchi qavati, asosan, erkaklar namozxonasi uchun ajratilgan, ikkinchi qavat esa ayollar namozxonasi hisoblanadi. Yertoʻla qavatida koʻp maqsadli zal, kutubxona va oshxona bor. Uchinchi qavatda sinfxonalar va oshxona mavjud.

Masjidda muntazam ravishda kundalik namozlar, juma namozi va hayit namozlari oʻqiladi. Baʼzan bu yerda islomni qabul qilish dasturlari, musulmonlarning nikohi hamda janoza namozi boʻyicha marosimlar ham oʻtkaziladi. Masjidning madaniy boʻlimi dam olish kunlari arab tili darslari va har 3 oyda bir marta pazandachilik mashgʻulotlarini taklif qiladi. Shuningdek, vaqti-vaqti bilan seminarlar va muloqot sessiyalari ham tashkil etiladi. Yaponiyada halol sertifikatlarini olishdagi qiyinchiliklar sababli Fukuoka masjidi mahalliy ulamolarning fatvosiga binoan sertifikatlar berishni yoʻlga qoʻygan. Halol va nohalol taomlarni birga taqdim etgan mahalliy restoranga bepul sertifikat berilgani, qatʼiyroq standartlarga rioya qilinmagani uchun halol sertifikatlash agentligi tomonidan tanqid qilingan.

 Tarixi 
Kyusyu universiteti Musulmon talabalar assotsiatsiyasi (KUMSA) 1998-yilda masjid qurish gʻoyasini ilgari surib, xayriya mablagʻlarini toʻplashni boshladi. 2006-yilda yer sotib olinib, qurilish rejalari ishlab chiqildi. Bir qator muhokamalardan soʻng qurilish ishlari 2008-yilda boshlandi va ishlar 1 yil oʻtib yakunlandi. 2011 va 2016-yillarda sodir boʻlgan zilzilalardan keyin Fukuoka masjidi zarar koʻrgan jamoalarga yordam koʻrsatish ishlarida ishtirok etgan.

 Yana qarang 

 Yaponiyada islom
 Yaponiyadagi masjidlar roʻyxati

 Manbalar 

 Havolalar 



Turkum:21-asr Yaponiyadagi masjidlar
Turkum:Fukuokadagi binolar va inshootlar
Turkum:Yaponiyadagi gumbazli masjidlar
Turkum:Yaponiyadagi minorali masjidlar
Turkum:Yaponiyadagi sunniy masjidlar